3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 44869/5175 της 18 Οκτ./1  Νοεμ.1963 (ΦΕΚ Β΄487) Περί καθορισμού του τρόπου ειδικής αναμίξεως των προς παρασκευήν σταφιδίνης προοριζομένων υγρών εκχυλίσεως ξηράς σταφίδος ή γλεύκους ή ξηράς σταφίδος. Έχοντες υπ’ όψιν: 1.Την παρ. 4 του άρθρ. 4 του Δ/τος της 23 Μαρτ. 1932 «περί των όρων και διατυπώσεων υφ’ ους επιτρέπεται η κατεργασία σταφίδος εν γένει προς κατασκευήν σταφιδίνης». 2.Το υπ’ αριθ. 1406/14.10.1963 έγγραφον του Ανωτάτου Χημικού Συμβουλίου, δι’ ου ανακοινούται η εν προκειμένω σύμφωνος γνώμη αυτού, αποφασίζομεν: Ορίζομεν όπως η συμφώνως ταις διατάξεσι της παρ. 1 του άρθρ. 4 του Δ/τος της 23.3.1932 «περί των όρων και διατυπώσεων υφ’ ους επιτρέπεται η κατεργασία σταφίδος εν γένει προς κατασκευήν σταφιδίνης», διενεργουμένη ειδική ανάμιξις των προς παρασκευήν σταφιδίνης προοριζομένων υγρών εκχυλίσεως ξηράς σταφίδος ή γλεύκους χλωράς της υπό του Αυτονόμου Σταφιδικού Οργανισμού διαχειριζομένης κλπ. ενεργήται δια προσθήκης, ανά 1.000 λίτρα των προς ειδικήν ανάμιξιν σακχαρούχων υγρών τούτων, φαινολοφθαλεΐνης και υπό τας κάτωθι αναλογίας: 2 γραμμάρια δι’ υγρά εκχυλίσεως ή γλεύκους πυκνότητος μέχρις 20 0  μπωμέ και οξύτητος εκπεφρασμένης εις τρυγικόν οξύ μέχρις 1 γραμμαρίου εις λίτρον. 2,5 γραμμάρια δι’ υγρά εκχυλίσεως ή γλεύκους πυκνότητος 20 0 -30 0  μπωμέ και οξύτητος εκπεφρασμένης εις τρυγικόν οξύ μέχρις 1,5 γραμμαρίου εις λίτρον. 3 γραμμάρια δι’ υγρά εκχυλίσεως ή γλεύκους πυκνότητος άνω των 30 0  μπωμέ και οξύτητος εκπεφρασμένης εις τρυγικόν οξύ μέχρι 2 γραμμαρίων εις λίτρον. Καταργείται η υπ’ αριθ. 47952/5990/31.10.1961 απόφασις ημών δημοσιευθείσα εις το υπ’ αριθ. 445/18.12.1961 ΦΕΚ-Τεύχος Β΄. Η ισχύς της παρούσης άρχεται 15 ημέρας από της δημοσιεύσεώς της εις την Εφημερίδα της Κυβερνήσεως. 16.Θ.ι.2-3 Κατασκευή σταφιδίνης 